Hajdúszoboszló Város Önkormányzata Képviselő-testületének

2/2020. (I. 26.) önkormányzati rendelete

a közterület-használat, közterület-hasznosítás helyi szabályairól szóló 12/2019. (IV. 25.) számú rendelet módosításáról

Hajdúszoboszló Város Önkormányzata Képviselő-testülete az Alaptörvény 32. cikk (1) bekezdés *a)* pontjában meghatározott jogalkotási hatáskörében, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában meghatározott feladatkörében eljárva, figyelemmel az általános közigazgatási rendtartásról szóló 2016. évi CL. törvény a mozgóképről szóló 2004. évi II. törvény 37.§ (4) bekezdés, a szabálysértési eljárásról és szabálysértési nyilvántartási rendszerről szóló 2012. évi II. törvény 200. § (1) bekezdés a) pontja, valamint a nemdohányzók védelméről és a dohánytermékek fogyasztásának, forgalmazásának egyes szabályairól szóló 1999. évi XLII. törvény 2/A. §-a és az épített környezet alakításáról és védelméről szóló 1997. évi LXXVIII törvény 54. § (5) bekezdése rendelkezéseire is, az önkormányzat szervezeti és működési szabályáról szóló 18/2019. (XI. 07.) önkormányzati rendelet 17. § (3) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottsága véleményének kikérésével, a következőket rendeli el:

**1. §**

A rendelet 4. § (2) bekezdés i) pontja helyébe az alábbi rendelkezés lép

i) Hajdúszoboszló Város Képviselő-testületének a Hajdúszoboszló Város településképének védelméről szóló 5/2019.(III.21.) önkormányzati rendelete 5.§ (1)-(6), (13), (14), (20) – (25) bekezdésében található berendezés közterületen történő elhelyezéséhez

**2. §**

A rendelet 4. § (3) bekezdése helyébe az alábbi rendelkezés lép

(3) A tulajdonosi hozzájárulást a (2) bekezdés a) – f) pontok esetében a képviselő-testület, a g) pont esetében a Polgármester adja ki.

**3. §**

A rendelet 5. § (1) bekezdés j) pontja helyébe az alábbi rendelkezés lép

j) Hajdúszoboszló Város Képviselő-testületének a Hajdúszoboszló Város településképének védelméről szóló 5/2019.(III.21.) önkormányzati rendelete 5.§ (1)-(6), (13), (14), (20) – (25) bekezdésében található berendezés közterületen történő elhelyezésére

**4. §**

A rendelet 5. § (2) bekezdés b) pontja helyébe az alábbi rendelkezés lép

(2) Építési munkákkal kapcsolatos terület-foglaláshoz, állvány, építőanyag, törmelék, ezek tárolására szolgáló konténer 24 órát meghaladó elhelyezéséhez:

a) május 1. és június 30. közötti időszakban a Sport utca – Fürdő utca – Gábor Áron utca – Szent Erzsébet utca – Böszörményi út – Pávai-Vajna utcák által határolt tömbben,

b) július 1. és augusztus 31. közötti időszakban a gyógy- és üdülőövezetben nem adható közterület-használati engedély.

**5. §**

A rendelet 11. § (2) bekezdése helyébe az alábbi rendelkezés lép

(2) A nyilvános árverésen elnyert jogosultság kötelező igénybevétellel egy főszezonra (92 nap, illetve három hónap) szól, mely főszezoni időtartam kezdő napja aktuális év június 1. napja.

**6. §**

A rendelet 13. § (2) és a 14.§ (3) bekezdésében a Városfejlesztési, Mezőgazdasági Bizottság elnevezés helyébe a Városfejlesztési és Műszaki Bizottság elnevezés kerül.

**7. §**

A rendelet 16. § (2) bekezdés b) pontja helyébe az alábbi rendelkezés lép

b) az engedélyező általi felmondással

**8.§**

A rendelet 4. sz. melléklete 12. sora (közterület használja célja és díjtétele) törlésre kerül.

**Záró rendelkezések**

**9. §**

Jelen rendelet kihirdetése napján lép életbe.

***Czeglédi Gyula Dr. Korpos Szabolcs***

***polgármester jegyző***